
Dengan nama Allah 

Yang Maha Penyayang dan Maha Pengasih 


Ayat-ayat 1 - 59 



"Haa. Miim (1). Demi kitab yang memberi penjelasan yang 
terang (2). Sesungguhnya Kami telah menurunkannya pada 
suatu malam yang amat berkat Sesungguhnya Kami 
sentiasa memberi peringatan (3). Pada malam itu dijelaskan 
segala perintah yang bijaksana (4). laitu perintah dari sisi 
Kami. Sesungguhnya Kamilah yang mengutuskan para rasul 
(5). Sebagai rahmat dari Tuhanmu . Sesungguhnya Dia Maha 
Mendengar dan Maha Mengetahui (6). Tuhan yang 
memelihara langit dan bumi dan segala makhluk yang ada di 
antara keduanya , jika kamu benar-benar yakin (7). Tiada 
Tuhan melainkan Dia, yang menghidup dan yang 
mematikan. Dialah Tuhan kamu dan Tuhan datuk nenek 
kamu yang dahulukala . " (8). 




"Malah mereka bermain-main di dalam keraguan (9). Oleh 
itu, tunggulah hari langit membawa asap yang amat nyata 
(10). Yang menyelubungi manusia. Inilah 'azab yang amat 
pedih (11). (Mereka berdo'a): Ya Tuhanku! Hapuskan 'azab 
ini dari kami. Sesungguhnya kami akan beriman (12). 
Masakan mereka mahu menerima peringatan , sedangkan 
Rasul telah pun datang kepada mereka memberi penjelasan 
yang terang (13). Kemudian mereka berpaling darinya dan 
berkata: Dia diajar oleh orang lain dan gila pula (14). 
Sesungguhnya Kami telah menghapuskan sedikit dari 'azab 
itu, lalu kamu kembali semula kepada kekufuran (15). 
Ingatlah hari (Qiamat) ketika Kami akan menghentamkan 
mereka dengan hentaman yang paling besar. Sesungguhnya 
Kami tetap menyeksakan mereka. " (16). 

"Sesungguhnya sebelum mereka Kami telah ujikan kaum 
Fir'aun dan mereka telah didatangi seorang Rasul yang mulia 
(17). (Yang berkata): Berikanlah seluruh keta'atan kepadaku , 
wahai hamba-hamba Aliah. Sesungguhnya aku seorang 
Rasul yang amanah yang diutuskan kepada kamu (18). Dan 
janganlah kamu berlagak angkuh terhadap Allah i, 
sesungguhnya aku membawa kepada kamu satu bukti yang 
amat nyata (19). Dan sesungguhnya aku berlindung pada 
Tuhanku dan Tuhan kamu dari tindakan kamu hendak 
merejamkanku (20). Dan andainya kamu tidak mahu 
beriman kepadaku , maka hendaklah kamu berpisah dariku 
(jangan gangguku) (21). Kemudian dia (Musa) berdo'a 
kepada Tuhannya: Sesungguhnya mereka adalah satu kaum 
yang berdosa (22). (Kemudian Allah memerintah): Bawalah 
keluar hamba-hamba-Ku itu di waktu malam. Sesungguhnya 
kamu akan dikejar (23). Dan tinggalkan laut (yang terbelah) 
itu dalam keadaan tenang. Sesungguhnya mereka adalah 
tentera-tentera yang akan ditenggelamkan (24). Alangkah 
banyaknya kebun-kebun dan matair-matair yang 
ditinggalkan mereka (25). Dan ladang-ladang tanaman dan 
kedudukan yang tinggi (26). Dan ni'mat yang telah dini'mati 
mereka dengan penuh kemewahan (27). Demikianlah 
(balasan mereka ), dan Kami jadikan ni'mat-ni'mat itu 
warisan kepada satu kaum yang lain (28). Mereka tidak 
ditangisi langit dan bumi dan mereka juga tidak diberi 
tempoh (29). Dan sesungguhnya Kami telah menyelamatkan 
Bani Israel dari penindasan yang amat menghinakan (30). 
laitu penindasan dari Fir'aun. Sesungguhnya dia seorang 
yang takbur dari golongan manusia yang pelampau (31). 
Dan sesungguhnya Kami telah memilih mereka mengikut 
ilmu Kami di atas bangsa-bangsa yang lain (32). Dan Kami 
kurniakan mereka berbagai-bagai mu'jizat-mu'jizat yang 
mengandungi ujian yang nyata. " (33). 




"Sesungguhnya mereka (kaum Musyrikin) berkata: (34) 
Sesungguhnya kematian itu tidak lain melainkan hanya 
kematian kita yang pertama dan kita tidak akan 
dibangkitkan lagi (35). Bawalah kembali datuk nenek kami 
jika kamu benar (36). Apakah mereka (kaum Musyrikin) lebih 
baik atau kaum Tubba' dan kaum-kaum sebelum mereka , 
yang telah Kami membinasakan mereka? Sesungguhnya 
mereka adalah orang-orang yang berdosa (37). Dan Kami 
tidak ciptakan langit dan bumi dan kejadian-kejadian di 
antara keduanya dengan tujuan bermain-main (38). Kami 
tidak mendptakan kedua-duanya melainkan dengan lunas 
kebenaran , tetapi kebanyakan mereka tidak mengetahui 
(39). Sesungguhnya hari keputusan (Qiamat) itulah masa 
yang ditetapkan kepada seluruh mereka (40). laitu hari 
seorang teman yang rapat tidak dapat memberi apa-apa 
faedah kepada seorang teman rapat yang lain dan mereka 
tidak akan diberi pertolongan (41). Kecuali mereka yang 
telah dirahmati Allah. Sesungguhnya Dia Maha Perkasa dan 

"Sesungguhnya pokok zaqqum itu, (43) Adalah makanan 
orang yang berdosa (44). la laksana keladak minyak yang 
mendidih dl dalam perut (45). Seperti mendidihnya air yang 
amat panas (46). Tangkaplah dia dan seretkanlah dia ke 
tengah Neraka Jahlm (47). Kemudian curahkan ke atas 
kepalanya keslksaan yang amat panas (48). Rasakanlah I 
Sesungguhnya engkau seorang yang amat perkasa dan amat 
mulia (49). Sesungguhnya inilah dia 'azab yang kamu ragu- 
ragukannya (50). Sesungguhnya orang-orang yang bertaqwa 
itu ditempatkan di kediaman yang aman sentosa (51). Dl 
taman-taman Syurga dan matair-matair (52). Mereka 
memakai sutera yang halus dan sutera yang tebal dan duduk 
berhadapan (53). Demikianlah (balasan mereka) dan Kami 
kahwinkan mereka dengan bidadari-bidadari (54). Di sana 
mereka meminta segala macam buah-buahan dengan aman 
(55). Di sana mereka tidak merasai kematian melainkan 
kematian dunia. Dan Allah lindungkan mereka dari 'azab 
Neraka Jahim (56). Sebagai limpah kurnia dari Tuhanmu. 
Itulah keberuntungan yang amat besar (57). Sesungguhnya 
Kami telah permudahkan Al-Qur'an itu dengan bahasa 
ibundamu supaya mereka dapat mengambil peringatan (58). 
Tunggulah engkau. Sesungguhnya mereka juga sama-sama 
menunggu."(59) 

(Latar belakang dan pokok pembicaraan) 

Nada Surah Makkiyah ini dengan rangkaian- 
rangkaian ayatnya yang pendek dan bunyi akhir 
katanya yang hampir serupa, dengan gambaran- 
gambaran yang dahsyat dan bayangan-bayangannya 
yang banyak memberi ilham adalah sama dengan 
nada tukul-tukul yang mengetuk tali-tali hati manusia 
yang terik. 

Cara dan gaya penceritaan surah ini boleh 
dikatakan keseluruhannya merupakan satu unit yang 
sepadu yang berlegar di atas satu paksi, di mana 
segala tali temali pembicaraannya dikaitkan 


kepadanya sama ada mengenai kisah, pemandangan 
hari Qiamat, kebinasaan umat-umat yang dahulukala, 
pemandangan alam buana, pembicaraan secara 
langsung mengenai persoalan tauhid, kebangkitan 
dan risalah. Seluruh pembicaraan ini merupakan 
sarana-sarana dan pendorong-pendorong untuk 
menggerakkan hati manusia dan merangsangkannya 
supaya menerima hakikat keimanan yang hidup segar 
sebagaimana yang dikembangkan oleh Al-Qur'an di 
dalam hati. 


Surah ini memulakan pembicaraannya tentang AI- 
Qur'an yang diturunkan pada suatu malam yang amat 
berkat, iaitu malam yang dijelaskan segala perintah 
yang bijaksana sebagai satu pengurniaan rahmat dari 
Allah kepada hamba-hamba-Nya, juga sebagai 
amaran dan peringatan kepada mereka, kemudian ia 
memperkenalkan Allah kepada manusia iaitu Tuhan 
yang memiliki dan memelihara langit dan bumi dan 
segala yang ada di antara keduanya, dan menegakkan 
sifat Wahdaniyah-Nya dan menjelaskan bahawa 
Dialah yang menghidup dan mematikan dan Dialah 
Tuhan umat manusia yang dahulu dan umat manusia 
yang kemudian. 


Kemudian ia meninggalkan pembicaraan ini untuk 
memperkatakan keadaan kaum Musyrikin: 

^ >7 j 



"Malah mereka bermain-main di dalam keraguan."(9) 


Kemudian dengan segera ia memberi amaran yang 
ngeri sebagai balasan terhadap keraguan dan sikap 
mereka yang suka bermain-main: 

"Oleh itu, tunggulah hari langit membawa asap yang amat 
nyata (10). Yang menyelubungi manusia. Inilah 'azab yang 
amatpedih."(11) 


Juga menceritakan do'a mereka supaya Allah 
menghapuskan 'azab hari itu dari mereka, iaitu hari 
apabila ia datang, maka 'azab tidak akan dihapuskan. 
Juga mengingatkan mereka bahawa 'azab ini belum 
lagi tiba dan sekarang mereka masih bebas dari 'azab 
itu. Oleh itu hendaklah mereka mengambil peluang 
ini sebelum mereka pulang kepada Allah, kerana di 
waktu itulah akan berlaku 'azab yang amat ngeri itu: 



"Ingatlah hari (Qiamat) ketika Kami akan menghentamkan 
mereka dengan hentaman yang paling besar. Sesungguhnya 
Kami tetap menyeksakan mereka. "(16) 


Dari ayat yang keras yang menayangkan pandangan 
'azab dan pemandangan hentaman yang paling 
dahsyat dan penyeksaan balasan itu Al-Qur'an 
membawa kaum Musyrikin kepada kisah kebinasaan 
Fir'aun dan pembesar-pembesarnya pada hari seorang 
Rasul yang mulia telah datang kepadanya dan 
berkata: 

"(Yang berkata): Berikanlah seluruh keta'atan kepadaku , 
wahai hamba-hamba Allah. Sesungguhnya aku seorang 
Rasul yang amanah yang diutuskan kepada kamu (18). Dan 
janganlah kamu berlagak angkuh terhadap Allah 
sesungguhnya aku membawa kepada kamu satu bukti yang 
amat nyata. "(1 9) 


Tetapi Fir'aun dan pembesar-pembesarnya enggan 
mendengar seruan Musa itu hingga Rasul itu merasa 
putus harapan terhadap mereka. Kemudian mereka 
dibinasakan dengan penuh kehinaan setelah mereka 
berlagak angkuh dan takbur: 



"Alangkah banyaknya kebun-kebun dan matair-matair yang 
ditinggalkan mereka (25). Dan ladang-ladang tanaman dan 
kedudukan yang tinggi (26). Dan ni'mat yang telah dini' mati 
mereka dengan penuh kemewahan (27). Demikianlah 
(balasan mereka ), dan Kami jadikan ni'mat-ni'mat itu 
warisan kepada satu kaum yang lain (28). Mereka tidak 
ditangisi langit dan bumi dan mereka juga tidak diberi 
tempoh."(29) 


Di tengah-tengah pemandangan yang banyak 
memberi ilham ini, Al-Qur'an kembali pula 
mengisahkan sikap kaum Musyrikin yang 
mendustakan hari Akhirat dan anggapan mereka 
yang salah: 



rr 



"Sesungguhnya kematian itu tidak lain melainkan hanya 
kematian kita yang pertama dan kita tidak akan 
dibangkitkan lagi (35). Bawalah kembali datuk nenek kami 
jika kamu benar" (3 6) 


untuk mengingatkan mereka dengan kebinasaan 
yang teiah menimpa kaum Tubba', sedangkan mereka 
bukannya lebih baik dari kaum, Tubba' sehingga 


mereka boleh menyelamatkan diri mereka dari nasib 
mereka yang amat pedih itu. 


Al-Qur'an menghubungkan di antara kebangkitan 
selepas mati dengan hikmah Allah mencipta langit 
dan bumi: 



"Dan Kami tidak ciptakan langit dan bumi dan kejadian- 
kejadian di antara keduanya dengan tujuan bermain-main 
(38). Kami tidak menciptakan kedua-duanya melainkan 
dengan lunas kebenaran, tetapi kebanyakan mereka tidak 
mengetahui." (39) 


Kemudian Al-Qur'an menerangkan kepada mereka 
tentang hari keputusan: 




"Sesungguhnya hari keputusan (Qiamat) itulah masa yang 
ditetapkan kepada seluruh mereka. "(40) 


Dan di sini ia menayangkan satu pemandangan 
'azab yang dahsyat mengenai pokok zaqqum dan 
bagaimana orang-orang yang berdosa di seret ke 
tengah-tengah Neraka dan dicurahkan air yang amat 
panas ke atas kepala mereka dan disertai dengan 
kata-kata penghinaan: 



"Rasakanlah! Sesungguhnya engkau seorang yang amat 
perkasa dan amat mulia (49). Sesungguhnya inilah dia 'azab 
yang kamu ragu-ragukannya. "(50) 


Di samping itu pula ditayangkan pemandangan 
ni'mat-ni'mat Syurga yang sedalam 'azab Neraka 
sesuai dengan surah yang amat mendalam ini dan 
nada-nadanya yang amat keras. 


Kemudian surah ini ditamatkan dengan satu 
singgungan mengenai AI-Qur'an sebagaimana 
permulaannya di buka dengan kisah Al-Qur'an. 



"Sesungguhnya Kami telah permudahkan Al-Qur'an itu 
dengan bahasa ibundamu supaya mereka dapat mengambil 
peringatan. "(58) 


Dan akhir sekali diiringi dengan satu amaran keras 
yang halus: 

,5i 

'Tunggulah engkau. Sesungguhnya mereka juga sama-sama 
menunggu. "(59) 


****** 

Surah ini adalah satu surah yang terus menyerang 
hati manusia dari permulaan hingga akhirnya, ia 
menyerang dengan paluan-paluan nada yang bertubi- 
tubi. la menyerang dengan nada-nadanya, dengan 
gambaran-gambarannya dan dengan berbagai-bagai 
bayangannya yang sepadu dalam bentuk serangan 
yang keras dan berturut-turut, la membawa hati 
manusia menjelajah ke merata pelusuk berbagai-bagai 
alam di antara langit dan bumi, menjelajah dunia dan 
Akhirat, Syurga dan Neraka, zaman silam dan zaman 
sekarang, alam ghaib dan alam nyata, mati dan 
hidup, undang-undang penciptaan dan undang- 
undang alam al-wujud. Walaupun surah ini pendek 
dibandingkan dengan surah-surah yang lain, namun 
ia mengandungi satu penjelajahan yang amat luas di 
alam ghaib dan alam nyata. 

****** 


(Pentafsiran ayat-ayat 1-8) 




"Haa. Miim (1). Demi kitab yang memberi penjelasan yang 
terang (2). Sesungguhnya Kami telah menurunkannya pada 
suatu malam yang amat berkat Sesungguhnya Kami 
sentiasa memberi peringatan (3). Pada malam itu dijelaskan 
segala perintah yang bijaksana (4). laitu perintah dari sisi 
Kami. Sesungguhnya Kamilah yang mengutuskanpara rasul 
(5). Sebagai rahmat dari Tuhanmu. Sesungguhnya Dia Maha 
Mendengar dan Maha Mengetahui (6). Tuhan yang 
memelihara langit dan bumi dan segala makhluk yang ada di 
antara keduanya , jika kamu benar-benar yakin (7). Tiada 
Tuhan melainkan Dia , yang menghidup dan yang 
mematikan. Dialah Tuhan kamu dan Tuhan datuk nenek 
kamu yang dahulukala"(8) 


Bersumpah Dengan Huruf-huruf Potongan 
Sama Dengan AI-Qur'an 

Surah ini dimulakan dengan dua huruf Haa. Miim. 
Allah bersumpah dengan dua huruf ini dan dengan 
kitab AI-Qur'an yang tersusun dari jenis-jenis huruf 
yang sama dengan dua huruf ini. Huraian mengenai 


huruf-huruf potongan di awal surah-surah itu telah 
pun disebut berulang-ulang kali. Bersumpah dengan 
huruf-huruf ini sama dengan bersumpah dengan kitab 
Al-Qur'an, kerana setiap huruf itu merupakan satu 
mu'jizat haqiqi atau satu bukti dari bukti-bukti 
kekuasaan Allah yang terdapat di dalam struktur 
kejadian manusia yang mempunyai kebolehan 
bertutur dan menyusun makhraj-makhraj huruf 
pertuturannya, juga dalam kebolehannya 
menggunakan, lambang di antara nama huruf 
dengan bunyinya dan dalam kebolehan manusia 
mendapatkan ilmu pengetahuan di sebalik huruf- 
huruf itu. Semuanya ini: merupakan hakikat-hakikat 
yang semakin besar dirasakan oleh hati apabila 
difikirkannya dengan sikap yang bebas dan terlepas 
dari pengaruh kebiasaan dan kelumrahan adat yang 
biasanya menghapuskan ciri kehebatan segala sesuatu 
yang baru. 


Hakikat yang dipersumpahkan Allah itu ialah 
hakikat AI-Qur'an yang telah diturunkan pada suatu 
malam yang amat berkat: 



"Sesungguhnya Kami telah menurunkannya pada suatu 
malam yang amat berkat. Sesungguhnya Kami sentiasa 
memberi peringatan (3). Pada malam itu dijelaskan segala 
perintah yang bijaksana (4). laitu perintah dari sisi Kami. 
Sesungguhnya Kamilah yang mengutuskanpara rasul (5). 
Sebagai rahmat dari Tuhanmu. Sesungguhnya Dia Maha 
Mendengar dan Maha Mengetahui."(6) 


Malam yang amat berkat yang diturunkan Ai- 
Qur'an itu ialah malam permulaan turunnya Al- 
Qur'an, iaitu salah satu dari malam-malam Ramadhan 
yang dijelaskan oleh Allah: 




"Bulan Ramadhan yang diturunkan AI-QuKan padanya. " 


(Surah aI-Baqarah: 185) 


Sejarah Turunnya Al- Qur J an Dan Pengaruhnya 

Al-Qur'an tidak semuanya diturunkan pada malam 
itu. Begitu juga Al-Qur'an tidak semuanya diturunkan 
di bulan Ramadhan, tetapi ia mula mengadakan 
hubungannya dengan bumi, dan malam inilah 
merupakan masa perhubungan yang amat berkat itu. 
ini sahaja sudah cukup untuk mentafsirkan bahawa 
Al-Qur'an itu adalah diturunkan pada malam yang 
amat berkat itu. 


Sebenarnya itulah malam yang amat berkat, kerana 
pada malam itulah Allah telah melakukan satu 
pembukaan yang amat besar kepada umat manusia/ 

dan pada malam itulah bermulanya proses penegakan 
sistem hidup ilahi di dalam kehidupan manusia. Pada 
malam itulah manusia berhubung dengan undang- 
undang alam buana yang agung yang diterjemahkan 
di dalam AI-Qur'an ini dengan terjemahan yang 
mudah dimengerti dan disambut oleh fitrah manusia 
dengan tenang dan perlahan-lahan. Dan di atas asas 
undang-undang yang agung inilah ditegakkan sebuah 
masyarakat insaniyah yang berlandaskan kehendak- 
kehendak fitrah manusia dan sambutan-sambutannya 
yang selaras dengan alam buana yang menjadi 
tempat hidupnya, iaitu sebuah masyarakat yang 
bersih dan luhur tanpa bepura-pura dan bermuka- 
muka, di mana manusia yang hidup di bumi ini 
sentiasa berhubung dengan langit pada setiap waktu. 

Angkatan Muslimin pertama yang diturunkan Al- 
Qur'an kepada mereka bagi pertama kalinya itu telah 
hidup di bawah naungan Allah dalam satu tempoh 
waktu yang amat gemilang. Mereka berhubung 
secara langsung dengan Allah yang mendedahkan 
satu demi satu rahsia-rahsia yang tersimpan di hati 
mereka. Dia menyedarkan mereka satu demi satu 
bahawa dia sentiasa memerhatikan segala tindak- 
tanduk mereka. Oleh itu perhatian dan pengawasan 
Ilahi itu sentiasa diperhitungkan mereka pada setiap 
gerak langkah dan pada setiap lintasan fikiran yang 
tercetus di dalam dhamir mereka. Dan seterusnya 
mereka sentiasa berlindung pada Allah dengan 
kepercayaan bahawa Allah amat hampir kepada 
mereka dan bersedia menyambut do'a mereka. 

Angkatan itu telah berlalu, dan selepas mereka Ai- 
Qur'an tetap merupakan sebuah kitab suci yang 
terbuka dan bersambung dengan hati manusia. Al- 
Qur'an yang mempengaruhi hati manusia yang 
menyambutnya dengan pengaruh yang lebih besar 
dari pengaruh sihir. Al-Qur'an mengubahkan 
perasaan mereka kepada satu bentuk perubahan yang 
sering kali disifatkan sebagai lagenda-lagenda. 

Kitab suci Al-Qur'an ini tetap kekal, sebagai satu 
sistem hidup yang jelas, sempurna dan layak untuk 
mewujudkan satu bentuk kehidupan insaniyah yang 
mithali di dalam setiap masyarakat dan setiap zaman, 
iaitu kehidupan insaniyah yang hidup di dalam 
masyarakatnya dan di dalam zamannya di dalam 
lingkungan sistem hidup Ilahi yang mempunyai ciri-ciri 
yang tersendiri yang tidak berubah, iaitu ciri setiap 
ciptaan yang keluar dari tangan kekuasaan Ilahi. 

Manusia hanya dapat membuat sesuatu yang 
berfaedah kepada mereka sahaja dan sesuatu yang 
sesuai untuk satu tempoh yang tertentu sahaja, dan 
sesuai dengan suatu suasana kehidupan yang khusus 
sahaja. Tetapi ciptaan Allah sentiasa membawa ciri-ciri 
kesinambungan dan kesempurnaan juga ciri-ciri yang 
sentiasa layak dan sesuai untuk memenuhi keperluan- 
keperluan di setiap tempat dan setiap masa. Ciptaan 
Allah merangkumi kemantapan hakikat dan 
kepelbagaian rupa bentuk dalam satu keselarasan 
yang mengkagumkan. 


Al-Qur'an telah diturunkan Allah, pada malam yang 
penuh berkat ini dengan tujuan utamanya untuk 
memberi amaran dan peringatan. 


Malam yang diberkati dengan turunnya Al-Qur'an 
ini merupakan satu malam pemutus dan penjelas: 


itu dijelaskan segala perintah yang 

bijaksana. "(4) 

Allah S.W.T. telah menjelaskan pada malam itu 
melalui Al-Qur'an segala perintah dan segala perkara. 
Kebenaran yang tetap kekal telah dibezakan dari 
kebatilan yang tetap musnah. Segala batas larangan 
dan kewajipan telah dicatatkan dan segala batu-batu 
tanda telah didirikan untuk panduan perjalanan 
seluruh umat manusia selepas maiam itu hingga ke 
hari Qiamat. Di sana tiada lagi satu dasar pun yang 
tinggal dari dasar-dasar yang menjadi landasan 
kehidupan manusia yang tidak dijelaskan dengan 
terang dan digariskan di dalam dunia manusia. 
Segala-galanya jelas belaka dan digariskan dengan 
terang di dalam undang-undang semesta Ilahi yang 
qadim. 



"Pada malam 


Semuanya itu adalah dengan kehendak iradat dan 
perintah Allah dan dengan masyi'ah-Nya yang 
mengutuskan para rasul untuk memberi penjelasan 
dan penerangan kepada manusia: 




"Iaitu perintah dari sisi Kami. Sesungguhnya Kamilah yang 
mengutuskanpara rasul. "(5) 

Semuanya itu merupakan rahmat dari Allah 
terhadap manusia sehingga hari Qiamat: 

"Sebagai rahmat dari Tuhanmu. Sesungguhnya Dia Maha 
Mendengar dan Maha Mengetahui."(6) 


Tiada rahmat Allah yang menyerlah begitu jelas 
terhadap manusia seperti jelasnya rahmat turunnya 
Al-Qur'an dengan uslubnya yang mudah dimengerti 
dan mudah melekat di hati. Sambutan terhadapnya 
berlangsung dengan spontan seperti peredaran darah 
yang berlangsung di dalam pembuiuhan-pembuluhan 
darah. Sambutan itu mengubahkan makhluk manusia 
kepada insan yang luhur dan mengubahkan 
masyarakat manusia kepada sebuah impian yang 
indah andainya ia bukan sebuah kenyataan yang 
dapat dilihat mata. 


'Aqidah yang dibawa oleh AI-Qur'an ini dengan ciri- 
cirinya yang sempurna dan sepadu itu sendiri 
merupakan suatu keindahan yang mengasyikkan dan 
memikatkan hati. 'Aqidah ini bukan sahaja sekadar 
bersifat sempurna, haius, baik dan bagus, tetapi sifat- 
sifat ini terus meningkat sehingga kesempurnaannya 
mencapai darjat keindahan yang begitu menarik dan 
bebas iaitu keindahan yang merangkumi segala butir- 

butir pembicaraannya dengan perincian-perincian 
yang amat jelas kemudian perincian-perincian itu 
dikumpul, disusun dan dihubungkan semuanya 

dengan dasar pokok. 

£ - ^ 

o) ^ ^ 

"Sebagai rahmat dari Tuhanmu. "(6) 


Rahmat ini telah dibawa Al-Qur'an pada malam 
yang amat berkat itu 




"Sesungguhnya Dia Maha Mendengar dan Maha 
Mengetahui "(6) 


Dia mendengar dan mengetahui. Dia menurunkan 
segala apa yang diturunkan kepada manusia dengan 
penuh ilmu pengetahuan. Dia mengetahui segala apa 
yang dikatakan dan dikerjakan mereka, segala apa 
yang mendatangkan kebaikan kepada mereka dan 
segala undang-undang, peraturan dan bimbingan 
yang sesuai dengan mereka. 


"Tiada Tuhan meiainkan Dia, yang menghidup dan yang 
mematikan. Dialah Tuhan kamu dan Tuhan datuk nenek 
kamu yang dahulukala. "(8) 

Kerja-kerja menghidup dan memati merupakan dua 
perkara yang dapat dilihat oleh semua orang. Kedua- 
duanya di luar keupayaan dan kemampuan seluruh 
makhluk. Ini dapat ditanggap dengan sekilas pandang 
dan seimbas perhatian. Pemandangan maut dan 
pemandangan hayat dalam berbagai-bagai bentuk 
dan rupa adalah mencubit dan mengocakkan hati 
manusia, ia merangsangkan hati manusia dan 
membuatnya terharu dan seterusnya menyediakan 
manusia untuk bertindak menghadapi dan 
menyambutnya. Oleh kerana itu pemandangan hidup 
mati itu seringkali disebut di dalam Al-Qur'an untuk 
mempengaruhi perasaan manusia dan menyentuh 
hati mereka dari satu masa ke satu masa. 

■*•*** * * 


(Pentafsiran ayat-ayat 9-16) 
Keraguan Kaum Musyrikin Terhadap Al-Our'an 


Dialah yang menyelia dan mengendalikan seluruh 
alam buana ini dan Dialah yang menjaga dan 
memelihara sekalian penghuninya dan segala isinya: 






"Tuhan yang memelihara langit dan bumi dan segala 
makhluk yang ada di antara keduanya, jika kamu benar- 
benar yakin. "(7) 


Allah mendidik manusia dengan segala apa yang 
diturunkan kepada mereka. Dan apa yang diturunkan 
kepada mereka merupakan sebahagian dari 
Rububiyah-Nya terhadap seluruh alam buana dan 
merupakan sebahagian dari undang-undang-Nya 
yang mengendalikan perjalanan alam buana ini. 



** f* j s 



"Jika kamu benar-benar yakin." (7) 


Ini merupakan sindiran terhadap 'aqidah mereka 
yang goyang dan kelam-kabut kerana mereka 
mengaku bahawa Allah itulah Pencipta langit dan 
bumi, tetapi mereka menyembah berbagai-bagai 
tuhan, ini menunjukkan bahawa hakikat ketuhanan 
Allah itu masih kabur dalam jiwa mereka, masih 
dangkal dan masih jauh dari tahap keyakinan yang 
kukuh. 


Dialah Tuhan Yang Maha Esa dan memiliki mati dan 
hidup dan Dialah Tuhan manusia yang dahulukala dan 
manusia yang kemudian: 





Setelah merangsangkan hati manusia dengan 
persoalan hidup dan mati, maka Ai-Qur'an beralih 
pula kepada menceritakan keadaan dan sikap kaum 
Musyrikin terhadapnya, iaitu satu keadaan dan sikap 
yang bertentangan dengan sikap yang sepatutnya 
diambil oleh mereka terhadap hakikat yang serius ini 
yang tidak wajar dipermain-mainkan: 



"Malah mereka bermain-main di dalam keraguan (9). Oleh 
itu , tunggulah hari langit membawa asap yang amat nyata 
(10). Yang menyelubungi manusia, inilah 'azab yang amat 
pedih (1 1). (Mereka berdo'a): Ya Tuhanku! Hapuskan 'azab 
ini dari kami. Sesungguhnya kami akan beriman (12). 
Masakan mereka mahu menerima peringatan, sedangkan 
Rasul telah pun datang kepada mereka memberi penjelasan 
yang terang (13). Kemudian mereka berpaling darinya dan 
berkata: Dia diajar oleh orang lain dan gila pula (14). 
Sesungguhnya Kami telah menghapuskan sedikit dari 'azab 
itu, lalu kamu kembali semula kepada kekufuran (15). 
Ingatlah hari (Qiamat) ketika Kami akan menghentamkan 

mereka dengan hentaman yang paling besar. Sesungguhnya 
Kami tetap menyeksakan mereka. "(16) 


Allah menceritakan bahawa kaum Musyrikin itu 
bermain-main terhadap persoalan yang amat serius 
itu. Mereka meragui bukti-bukti yang kukuh. Oleh itu, 
tinggalkan sahaja mereka sehingga tiba hari yang 
amat dahsyat: 






"Oleh itu tunggulah hari langit membawa asap yang amat 
nyata (10). Yang menyelubungi manusia. Inilah ' azab yang 
amat pedih."(1 1) 


Pengertian Ad-Dukhan 

Ulama'-ulama' Salaf telah berselisih dalam 
mentafsirkan maksud "asap"(o^) itu. Setengah 
mereka berpendapat bahawa yang dimaksudkan 
dengan asap itu ialah asap hari Qiamat. Amaran Allah 
supaya mereka menunggu kedatangan asap itu 
adalah sama dengan amaran-amaran Allah yang lain 
yang berulang-ulang di dalam Al-Qur'an. Asap itu 
akan tiba, la ditunggu-tunggu mereka dan Rasulullah 
s.a.w. juga menunggu-nunggunya. Setengah yang 
lain berpendapat bahawa kedatangan 'azab asap itu 
telah pun berlaku sebagaimana yang dijanjikan Allah, 
kemudian 'azab itu diangkat dari kaum Musyrikin 
dengan do'a Rasulullah s.a.w. Di sini kami sebutkan 
kedua-dua pendapat itu dengan sanad-sanadnya 
masing-masing kemudian kami akan memberi ulasan 
dengan pendapat yang telah dibukakan Allah, iaitu 
pendapat yang kami kira betul, insya Allah. 

Ujar Sulaiman ibn Mihran al-A'masy dari Abu ad- 
Dhuha, iaitu Muslim ibn Sabih dari Masruq katanya: 
Kami masuk ke dalam masjid - yakni Masjid Kufah - 
berhampiran pintu-pintu Kindah, tiba-tiba di sana ada 
seorang lelaki sedang menceritakan kepada sahabat- 
sahabatnya mengenai: 0^ ^ fj* ("Hari 

langit membawa asap yang amat nyata"). 
"Tahukah kamu apakah asap itu? Itulah asap yang 
akan datang pada hari Qiamat yang akan menutup 
pendengaran dan penglihatan orang-orang Munafiq 
dan akan menyebabkan orang-orang Mu'min 
mengidap seakan-akan mendapat selsema". Kata 
Masruq: Kami pun pergi berjumpa Ibn Mas'ud r.a. 
dan kami sebutkan cerita ini kepadanya, di waktu itu 
dia sedang baring dan dia terkejut, lalu bangkit dan 
duduk kemudian berkata, "Allah Azawajalla telah 



"Katakanlah (wahai Muhammad)! Aku tidak meminta 
sebarang upah atas da'wahku dan aku bukanlah pula dari 
orang-orang yang suka mengada-ngada. " 


Sesungguhnya setengah dari ilmu juga ialah 
kesanggupan seseorang mengaku apa yang dia tidak 
tahu, kerana Allah sahaja Yang Maha Mengetahui. 
Biarlah aku ceritakan kepada kamu tentang perkara 
itu. Apabila kaum Quraysy lambat menerima Islam 
dan apabila Rasulullah s.a.w. telah mengalami 
keadaan yang amat sulit, beliau pun berdo'a supaya 
Allah timpakan mereka dengan bala kemarau yang 
berlaku di zaman Nabi Yusuf a.s. Lalu mereka pun 
ditimpa kemelaratan dan kebuluran sehingga, mereka 
makan tulang-tulang dan bangkai-bangkai. Apabila 
mereka menadah ke langit, mereka tidak nampak 
suatu apa selain asap kabus. Mengikut satu riwayat 
yang lain apabila seorang itu melihat ke langit ia 
melihat ruang di antaranya dengan langit itu seolah- 
olah dihalangi kepulan asap kerana terlalu letih lesu 
dan menderita. Firman Allah Ta'ala: 




"Oleh itu tunggulah hari langit membawa asap yang amat 
nyata , yang menyelubungi manusia. Inilah 'azab yang amat 
pedih. "(10-1 1) 


"Lalu mereka datang menemui Rasulullah s.a.w. 
dan berkata kepada beliau, 'Ya Rasulullah, mintalah 
hujan untuk suku kaum Mudhar kerana mereka telah 
ditimpa kebinasaan/ Lalu Rasulullah s.a.w. berdo'a 
untuk keselamatan mereka, kemudian hujan pun 
turun kepada mereka. Setelah itu turunlah ayat: 


"Sesungguhnya Kami telah menghapuskan sedikit dari 'azab 
itu , lalu kamu kembali semula kepada kekufuran."(1 5) 


Ujar Ibn Mas'ud r.a, "Apakah mungkin 'azab itu 
diangkatkan dari mereka pada hari Qiamat?" Apabila 
mereka mendapat kesenangan dan kemewahan, 
mereka kembali semula kepada keadaan mereka, lalu 
Allah menurunkan ayat: 

A "T j 

"Ingatlah hari (Qiai 
dengan hentaman yang paling besar. Sesungguhnya Kami 
tetap menyeksakan mereka. "(16) 

Katanya, maksud "hari" dalam ayat itu ialah hari 
Peperangan Badar. Ujar Ibn Mas'ud r.a.: Lima perkara 
telah berlaku iaitu kedatangan asap, kemenangan 
Rom, bulan terbelah, hentaman dahsyat dan 
kepastian turunnya 'azab (iizam 1 ). Hadith ini 
dikeluarkan di dalam Sahih al-Bukhari dan Muslim. Ia 
juga diriwayatkan oleh Ahmad dalam Musnadnya, 
juga diriwayatkan oleh at-Tirmizi dan an-Nasa'i dalam 
tafsir keduanya. Juga diriwayatkan oleh Ibn Jarir dan 
Ibn Abu Hatim dari berbagai-bagai saluran dari al- 



t lat) ketika kami menghentamkan mereka 


i 




(Surah Saad: 86) 



484 


BD SURAH AD-DUKHAN G& 


JUZU' KE-25 


A'masy. Dan Ibn Mas'ud r.a. telah bersetuju 
mentafsirkan ayat itu dengan hadith ini dan bahawa 
peristiwa asap itu telah berlaku, juga dipersetujui oleh 
sekumpulan Ulama' Salaf seperti Mujahid, Abui- 
'Aliyah, Ibrahim an-Nakh'i, adh-Dhahak dan 'Atiyah 
al-'Aufi, dan inilah juga pilihan Ibn Jarir. 


Ujar Ulama' Salaf yang lain, peristiwa asap belum 
lagi berlaku, kerana peristiwa ini merupakan salah 
satu dari alamat Qiamat sebagaimana diterangkan di 
dalam hadith Abu Sarihah iaitu Huzayfah ibn Asid al- 
Ghifari r.a, katanya: Rasulullah s.a.w. telah datang 
menemui kami dari 'Arafah ketika itu kami sedang 
berbicara mengenai hari Qiamat, lalu Rasulullah s.a.w. 
bersabda: 


Zr&ij C JU-OJIj t (. Uj 

c t-J L-i- j t (3 j-JSilj t O 

- o** y* jUj t y jjJI s jty^i 

(►4^ 4 1 - ^bJl jiS- ji 


"Qiamat itu tidak beriaku sehingga kamu melihat sepuluh 
alamat-alamat iaitu naik matahari dari arah Barat, asap, 
binatang, keiuar Yajuj dan Majuj, keluar 'Isa putera 
Maryam, Dajjal, dan berlaku tiga gerhana bulan iaitu 
gerhana bulan di Timur, gerhana bulan di Barat dan gerhana 
bulan di Semenanjung Tanah Arab, dan api yang keluar dari 
sebuah lubang di Adni yang mengusir manusia - atau 
mengumpulkan manusia - api itu bermalam bersama mereka 
di mana sahaja mereka bermalam dan beristirehat di waktu 
tengahari bersama mereka di mana sahaja mereka berehat." 2 


Ujar Ibn Jarir: Aku telah diceritakan oleh 

Muhammad ibn 'Auf, kami telah diceritakan oleh 
Muhammad ibn Ismail ibn 'lyasy, aku telah diceritakan 
oleh bapaku, aku telah diceritakan oleh Dhamdham 
ibn Zar'ah dari Syurayh ibn 'Abid dari Abu Malik al- 
Asy'ari r.a. katanya: Sabda Rasulullah s.a.w.: 


- ^ 

. JUu)l JdUIjtlJjJliJliJIj 


" Sesungguhnya Tuhanmu telah memberi amaran dengan 
tiga perkara, pertama peristiwa asap yang mengena orang 
Mu'min dan menyebabkannya mengidap seakan-akan 
penyakit selsema dan mengena orang kafir menyebabkannya 
mengelembung hingga asap itu keluar dari setiap telinganya. 
Yang kedua binatang dan ketiga Dajjal." 3 


2 Hadith dikeluarkan oleh Muslim seorang sahaja di dalam 
Sahihnya. 

Hadith ini telah diriwayatkan juga oleh at-Tabrani dari Hasyim 
ibn Yazid dari Muhammad ibn Ismail 'ibn 'Ayasy dengan nas 
yang sama , dan ujar Ibn Kathir di dalam tafsirnya: Sanad 
hadith ini baik. 


Ibn Jarir juga berkata begitu: Aku telah diceritakan 
oleh Ya'kub, kami telah diceritakan oleh Ibn 'Aaliyah 
dari ibn Jurayh dari Abdullah 'ibn Abu Mulaykah 
katanya: Pada awai pagi suatu hari aku pergi 
menemui Ibn 'Abbas r.a. lalu ia berkata: "Semalam 
aku tidak dapat tidur hingga ke pagi." Aku bertanya: 
"Mengapa?" Jawabnya: "Mereka berkata bintang 
berekor telah muncul dan aku takut peristiwa asap 
telah bermula, oleh kerana itu aku tidak dapat tidur 

sehingga ke pagi " Demikianlah diriwayatkannya 

oleh Ibn Abu Hatim dari bapanya dari ibn Umar dari 
Sufyan dari Abdullah ibn Abu Yazid dari Abdullah ibn 
Abu Mulaykah dari Ibn 'Abbas r.a., lalu ia 
menyebutkannya. 

Ujar Ibn Kathir dalam tafsirnya: Isnad kepada Ibn 
'Abbas r.a. ini betul iaitu tokoh besar ulama' umat 
Muslimin dan pentafsir A!-Qur'an. Demikianlah 
pendapat mereka yang bersetuju dengannya dari 
Sahabat-sahabat dan para Tabi'in sekalian r.a., di 
samping adanya hadith-hadith Marfu' dan hadith- 
hadith Sahih dan Hassan lain-lainnya yang dibawa 
oleh mereka di mana terdapat keterangan yang 
meyakinkan dan terjemahan yang jelas yang 
menunjukkan bahawa peristiwa asap di dalam ayat ini 
merupakan salah satu tanda dari tanda-tanda Qiamat 
yang ditunggu-tunggu, di samping ianya juga dapat 
difaham dari pengertian zahir Al-Qur'an iaitu firman 
Allah: 

(J) 

"Oleh itu tunggulah hari langit membawa asap yang amat 
nyata. "(10) 


Yakni asap yang amat jelas yang dapat dilihat oleh 
setiap orang. Tetapi menurut pentafsiran Ibn Mas'ud 
r.a., asap itu hanya suatu khayalan sahaja yang 
nampak pada mata mereka kerana terlalu lapar dan 
letih lesu. Begitu juga firman Allah "Yang 
menyelubungi manusia^o^l u^y) yakni 
menyelubungi dan menutup penglihatan mereka. 


Andainya asap itu hanya asap dari khayalan 
penduduk Makkah yang musyrikin sahaja tentulah 
tidak dikatakan "menyelubungi manusia" <A*j) 
(o-UJl, Firman Allah Ta'ala "Inilah 'azab yang amat 
pedih" (f*4i J^) yakni perkataan ini dikatakan 

kepada mereka sebagai mengecam dan mengeji 
perbuatan mereka. Ayat ini sama dengan firman Allah 
Ta'ala: 



"Pada hari mereka ditolakkan ke dalam Neraka Jahannam 
dengan sekeras-kerasnya. (Lalu dikatakan kepada mereka): 
inilah Neraka yang kamu dustakan." 


(Surah at-Thur: 13-14) 


Atau perkataan itu dikatakan oleh setengah mereka 
kepada setengah yang lain. Firman Allah S.W.T.: 

'(Mereka berdo'a): Ya Tuhanku ! Hapuskan 'azab ini dari 
kami. Sesungguhnya kami akan beriman. "(1 2) 


Yakni orang-orang kafir berkata begitu apabila 
mereka melihat 'azab Allah dan balasan-Nya. Mereka 
memohon supaya Allah mengangkatkan 'azab itu dari 
mereka. Ayat ini sama dengan firman Allah Ta'ala: 



"Andainya engkau melihat ketika mereka dihalakan berdiri 
mengadap Neraka ialu mereka berkata: Kami berangan- 
angan dikembalikan semula ke dunia dan tidak 
mendustakan ayat-ayat Tuhan kami dan menjadi dari 
golongan orang-orang Mu'min. " 


(Surah al-An'am: 27) 
Juga sama dengan firman-Nya: 


"Dan berilah amaran kepada manusia tentang hari yang 
akan datang 'azab yang menimpa mereka , lalu berkatalah 
orang-orang yang zalim: Ya Tuhan kami! Tangguhkan kami 
barang sebentar (kembalikan kami ke dunia) nescaya kami 
menyahuti da'wah-Mu dan mengikutpara rasul, (lain 
dikatakan kepada mereka) bukankah dahulu (di dunia) kamu 
telah bersumpah bahawa kamu tidak akan mendapat 
kebinasaan. " 




y 




- 1 * 

(Surah Ibrahim: 44) 


Demikianlah juga Allah 'Azzawajalla berfirman di 
sini: 



"Masakan mereka mahu menerima peringatan , sedangkan 
Rasul telah pun datang kepada mereka memberi penjelasan 
yang terang (13). Kemudian mereka berpaling darinya dan 
berkata: Dia diajar oleh orang lain dan gila pula."(14) 

Yakni Allah berfirman bagaimana mereka akan 
mengambil peringatan dan pengajaran, sedangkan 
kami telah pun mengutuskan seorang Rasul yang 
menyampaikan risalah dan amaran kepada mereka, 
namun demikian mereka berpaling darinya. Mereka 
tidak mengikutnya, malah mendustakannya dan 
mengejek: 



Dia diajar oleh orang lain dan gila pula. "(14) 

Ayat ini sama dengan firman-Nya: 



"Pada hari itu manusia baru sedar dan apakah gunanya 
kesedaran itu kepadanya?" 


(Surah al-Fajr: 23) 


Juga sama dengan firman-Nya: 



"Dan (sungguh dahsyat) andainya engkau melihat (orang- 
orang yang kafir) itu ketika mereka berada dalam ketakutan 
(kerana melihat 'azab) dan mereka tidak ada jalan untuk 
melhpaskan diri dan r^ereka ditangkap dari tempat yang 
dekat (51). Dan lalu mereka oerkata : Kami beriman dengan 
(Muhammad), (tetapi) masakan mereka dapat mencapai 
keimanan itu dari tempat yang jauh (di Akhirat) (52). 
Sedangkan mereka telah mengingkari sebelum ini, dan 
meneka-neka urusan ghaib dari tempat yang jauh (53). Dan 
halangan telah pun diadakan di antara mereka dengan 
keimanan yang diingini mereka sebagaimana telah dilakukan 
kepada orang-orang yang serupa dengan mereka sebelum 
ini. Sesungguhnya mereka dahulu berada di dalam keraguan 
yang amat mendalam. "(54) 


(Surah Saba') 




"Sesungguhnya Kami telah menghapuskan sedikit dari 'azab 
itu lalu kamu kembali semula kepada kekufuran."(1 5) 


Ayat ini mempunyai dua pengertian: Pertama 
bermaksud bahawa Allah berfirman kepada mereka 
andainya Kami angkatkan 'azab ini dari kamu dan 
Kami kembalikan kamu semula ke dunia nescaya 
kamu akan kembali lagi kepada sikap kamu yang 
tidak beriman dan mendustakan Rasul. Ayat ini sama 
dengan firman Allah: 

"Andainya Kami kasihankan mereka dan menghapuskan 
'azab yang dideritai mereka nescaya mereka akan terus 
terumbang-ambing di dalam keterlaluan mereka." 


(Surah al-Mu'minun: 75) 


Juga sama dengan firman-Nya: 



"Andainya mereka dikembalikan semula ke dunia nescaya 
mereka akan kembali mengerjakan perkara-perkara yang 
dilarangkan kepada mereka. Dan sesungguhnya mereka 
adalah pembohong-pembohong belaka. " 

(Surah al-An'am: 28) 

Yang kedua bermaksud bahawa Kami 
menangguhkan 'azab itu sebentar kepada kamu 
sesudah sempurna sebab-sebabnya dan sesudah 
sampainya kepada kamu, sedangkan kamu masih 
terus hanyut dalam keterlaluan dan kesesatan. 
Penghapusan 'azab yang dikatakan itu tidak 
semestinya bererti bahawa mereka telah merasakan 
'azab itu. Ini sama dengan firman Allah Ta'ala: 



"Kecuali kaum Yunus apabila mereka beriman > Kami 
hapuskan dari mereka 'azab kehinaan dalam kehidupan 
dunia dan Kami kurniakan ni'mat kesenangan kepada 
mereka sehingga kepada waktu yang tertentu." 

(Surah Yunus: 98) 

Sedangkan 'azab yang dikatakan itu belum lagi 
dirasa oleh mereka dan belum lagi menyentuh 
mereka, malah hanya sebab-sebabnya sahaja yang 
telah sempurna terhadap mereka. 

Ujar Qatadah (ketika mentafsirkan maksud ayat): 
"Lalu kamu kembali semula." Yakni kamu kembali 
semula kepada 'azab Allah. 


Firman Allah 'Azzawajalla: 



"Ingatlah hari (Qiamat) ketika Kami akan menghentamkan 
mereka dengan hentaman yang paling besar. Sesungguhnya 
Kami tetap menyeksakan mereka. "(16) 

Ibn Mas'ud telah mentafsirkan "hari" di dalam ayat 
ini dengan hari Peperangan Badar. Inilah pendapat 
sekumpulan ulama' yang bersetuju dengan pendapat 
Ibn Mas'ud r.a. dan pendapat sekumpulan ulama' 
yang bersetuju dengannya tentang pentafsiran 
maksud "asap" yang telah lepas. Dan pendapat ini 
juga diriwayatkan dari Ibn 'Abbas r.a. dari riwayat al- 
'Aufi dari beliau dan Abu ibn Ka'b r.a., dan pendapat 
ini boleh diterima. Tetapi pengertiannya yang zahir 


ialah "hari Qiamat" walaupun hari Peperangan 
Badar itu merupakan hari hentaman Allah juga. Kata 
Ibn Jarir, aku telah diceritakan oleh Ya'kub, kami telah 
diceritakan oleh Ibn 'Aaliyah, kami telah diceritakan 
oleh Khalid al-Haza' dari 'Ikrimah katanya: Ujar Ibn 
'Abbas r.a. kata Ibn Mas'ud r.a. (bahawa maksud 
hentaman itu) ialah hentaman yang paling besar pada 
hari Peperangan Badar. Dan mengikut pendapat saya 
pula, maksud hentaman itu ialah hentaman hari 
Qiamat. Dan sanad ini adalah sahih dari beliau dan ia 
juga merupakan pendapat al-Hasan al-Basri dan 
Ikrimah dalam dua riwayat yang paling sahih dari 
beliau. (Selesai ulasan Ibn Kathir). 


Kami memilih pendapat Ibn 'Abbas r.a. yang 
mentafsirkan asap itu sebagai asap pada hari Qiamat 
dan pendapat Ibn Kathir di dalam tafsirnya, la 
merupakan satu amaran yang terdapat banyak 
seumpamanya di dalam Al-Qur'anul-Karim di tempat 
yang seperti ini. Maksud ayat ini ialah mereka ragu- 
ragu dan bermain-main, oleh itu tinggalkan mereka 
dan tunggulah sahaja hari yang ngeri, iaitu hari di 
mana langit membawa asap yang tebal yang 
menyelubungi manusia. Al-Qur'an sifatkan 'azab asap 
itu sebagai satu 'azab yang amat pedih dan 
menggambarkan mereka memohon pertolongan 
Allah. 

"Ya Tuhan kami ! Hapuskan 'azab ini dari kami. 
Sesungguhnya kami akan beriman." (12) 


Lalu dijawab kepada mereka bahawa permohonan 
mereka tidak mungkin diterima kerana telah luput 
waktunya: 



"Masakan mereka mahu menerima peringatan , sedangkan 
Rasul telah pun datang kepada mereka memberi penjelasan 
yang terang. Kemudian mereka berpaling darinya dan 
berkata: Dia diajar oleh orang lain dan gila pula."(13-14) 


Yakni dia diajar oleh seorang pemuda asing (yang 
bukan bangsa Arab) yang gila menurut anggapan 
mereka. 


Di bawah bayangan pemandangan ini, iaitu 
pemandangan ketika mereka sedang mengharapkan 
supaya 'azab itu dihapuskan dari mereka, sedangkan 
permohonan itu tidak diperkenankan, Allah berfirman 
kepada mereka bahawa di hadapan kamu masih ada 
peluang, kerana 'azab itu ditangguhkan sebentar 
terhadap kamu semasa kamu sekarang masih berada 
di dunia ini. 'azab itu diangkatkan sekarang dari 
kamu. Oleh itu berimanlah sebagaimana kamu telah 
berjanji hendak beriman pada hari Akhirat kelak 
sewaktu permohonan kamu tidak diperkenankan. 
Kamu sekarang berada dalam keadaan aman sentosa 
yang tidak akan kekal, kerana kamu akan pulang 
kepada Kami. 

"Ingatlah hari (Qiamat) ketika Kami menghentamkan mereka 
dengan hentaman yang paling besar. "(1 6) 

laitu hari berlakunya peristiwa asap yang kamu 
saksikan pemandangannya yang digambarkan oleh 
Al-Qur'an. 



"Sesungguhnya Kami tetap menyeksakan mereka. "(16) 

Sebagai balasan terhadap permainan-permainan 
mereka dan pendustaan mereka terhadap Rasulullah 
s.a.w. ketika kamu menuduh beliau seorang: 



"Dia diajar oleh orang lain dan gila pula "(14) 

sedangkan beliau seorang yang sentiasa bercakap 
benar dan amanah. 

Dengan ini selaraslah pentafsiran ayat-ayat ini 
mengikut hemah kami dan Aliahlah jua Yang Maha 
Mengetahui dengan maksud sebenar yang 
dikehendaki-Nya. 


****** 


(Pentafsiran ayat-ayat 17-33) 

Sebabak Kisah Musa Dengan Fir'aun Yang 
Ditenggelamkan Dalam Lautan 


Selepas itu Al-Qur'an membawa kaum Musyrikin ke 
dalam satu penjelajahan yang lain pula bersama kisah 
Musa a.s. Ia menayangkan kisah itu dengan ringkas 
dan berakhir dengan satu peristiwa hentaman yang 
paling dahsyat di bumi ini setelah ia memperlihatkan 
kepada mereka hentaman Allah yang paling besar 
pada hari langit membawa asap yang amat nyata: 





"Sesungguhnya sebelum mereka Kami telah ujikan kaum 
Fir'aun dan mereka telah didatangi seorang Rasul yang mulia 
(17). (Yang berkata): Berikanlah seluruh keta'atan kepadaku, 
wahai hamba-hamba Allah! Sesungguhnya aku seorang 
Rasul yang amanah yang diutuskan kepada kamu (18). Dan 
janganlah kamu berlagak angkuh terhadap Allah , 
sesungguhnya aku membawa kepada kamu satu bukti yang 


amat nyata (19). Dan sesungguhnya aku berlindung pada 
Tuhanku dan Tuhan kamu dari tindakan kamu hendak 
merejamkanku. "(20) 







"Dan andainya kamu tidak mahu beriman kepada aku, maka 
hendaklah kamu berpisah dariku (jangan gangguku) (21). 
Kemudian dia (Musa) berdo'a kepada Tuhannya: 
Sesungguhnya mereka adalah satu kaum yang berdosa (22). 
(Kemudian Allah memerintah): Bawalah keluar hamba- 
hamba-Ku itu di waktu malam. Sesungguhnya kamu akan 
dikejar (23). Dan tinggalkan laut (yang terbelah) itu dalam 
keadaan tenang. Sesungguhnya mereka adalah tentera- 
tentera yang akan ditenggelamkan (24). Alangkah 
banyaknya kebun-kebun dan matair-matair yang 
ditinggalkan mereka. "(25) 

\i 

(jp ^ 

"Dan ladang-ladang tanaman dan kedudukan yang tinggi 
(26). Dan ni'mat yang telah dini'mati mereka dengan penuh 
kemewahan (27). Demikianlah (balasan mereka), dan Kami 
jadikan ni'mat-ni'mat itu warisan kepada satu kaum yang 
lain (28). Mereka tidak ditangisi langit dan bumi dan mereka 
juga tidak diberi tempoh (29). Dan sesungguhnya Kami telah 
menyelamatkan Bani Israel dari penindasan yang amat 
menghinakan. "(30) 



"laitu penindasan dari Fir'aun. Sesungguhnya dia seorang 
yang takbur dari golongan manusia yang pelampau (31). 
Dan sesungguhnya Kami telah memilih mereka mengikut 
ilmu Kami di atas bangsa-bangsa yang lain (32). Dan Kami 

kurniakan mereka berbagai-bagai mu'jizat-mu'jizat yang 
mengandungi ujian yang nyata. "(33) 

Penjelajahan ini dimulakan dengan satu sentuhan 
yang amat kuat untuk menyedarkan hati mereka 
bahawa pengiriman Rasul kepada kaumnya mungkin 
merupakan ujian dan dugaan kepada mereka. Dan 
penangguhan 'azab terhadap para pendusta untuk 
beberapa waktu itu sedangkan mereka terus berlagak 
sombong terhadap Allah dan menyakiti Rasulullah 
s.a.w. dan orang-orang Mu'min yang ada bersama 
beliau, juga mungkin merupakan ujian dan dugaan 
Allah terhadap mereka, dan perbuatan mereka 
menimbulkan kemarahan Rasulullah dan 
menghilangkan kesabarannya menghadapi 
penindasan mereka dan menghapuskan harapan 
beliau untuk memberi hidayat kepada mereka 
mungkin ada di sebaliknya 'azab yang amat pedih dan 
hentaman yang amat dahsyat: 



"Sesungguhnya sebelum mereka Kami telah ujikan kaum 
Fir'aun !"(17) 


Yakni Kami telah ujikan mereka dengan berbagai- 
bagai ni'mat, kuasa dan pemerintahan yang teguh di 
dunia, juga penangguhan 'azab terhadap mereka, 
sedangkan mereka hidup dengan kesenangan yang 
mewah dan dengan punca-punca kekayaan dan 
keunggulan. 


'Dan mereka telah dioatangi seorang rasul yang mulia. "(17) 




beriman kepada aku , maka hendaklah kamu berpisah dariku 
(jangan gangguku)."(21) 

Itulah kata-kata yang pendek yang diucapkan oleh 
Rasul mereka yang mulia Musa a.s. Beliau meminta 
dari mereka sambutan yang menyeluruh, keta'atan 
yang sempurna dan penyerahan diri yang mutlak 
kepada Allah sebagai hamba-hamba-Nya 4 , kerana 
tidak sepatutnya hamba-hamba itu berlagak sombong 
terhadap Allah, itulah da'wah Allah yang dibawa oleh 
Rasul itu kepada mereka dan dia mempunyai bukti 
bahawa dia adalah utusan Allah yang dikirimkan 
kepada mereka, iaitu bukti yang kuat dan hujah yang 
jelas yang diakui oleh segala hati. Dia berlindung pada 
Allah dari diserang dan direjamkan oleh mereka. Dan 
andainya sukar bagi mereka untuk beriman, maka dia 
akan memisahkan dirinya dari mereka dan menuntut 
mereka supaya mereka juga memisahkan diri mereka 
darinya. Itulah kemuncak kesaksamaan, keadilan dan 
saling berdamai. 

Tetapi sikap keterlaluan itu jarang mengenal 
keadilan, ia takut kebenaran itu terus bebas dan 
berusaha untuk sampai kepada orang ramai dengan 
aman dan tenang, dan kerana itu ia bertindak 
memerangi kebenaran itu dengan penindasan yang 
dahsyat dan tidak mahu berdamai dengannya buat 
selama-lamanya, kerana erti saling berdamai itu ialah 
membiarkan kebenaran itu mara ke depan menakluk 
hati dan jiwa manusia pada setiap hari. Oleh sebab 
inilah kebatilan terus menyerang dan merejam 
kebenaran dan tidak memisahkan diri darinya dan 
tidak membiarkan kebenaran selamat atau 
beristi rehat. 


Yakni kedatangan Rasul itu merupakan sebahagian 
dari ujian untuk mengetahui bagaimana mereka 
memberi sambutan kepada da'wah Rasul yang mulia 
itu, iaitu Rasul yang tidak meminta apa-apa untuk 
faedah dirinya, malah ia menyeru mereka kepada 
Allah dan meminta mereka memberi segala-galanya 
kepada Allah tanpa meninggalkan sesuatu untuk 'diri 
mereka: 



"(Yang berkata): Berikanlah seluruh keta'atan kepadaku , 
wahai hamba-hamba Aliah ! Sesungguhnya aku seorang 
Rasul yang amanah yang diutuskan kepada kamu (18). Dan 
janganlah kamu berlagak angkuh terhadap Allah 
sesungguhnya aku membawa kepada kamu satu bukti yang 
amat nyata (19). Dan sesungguhnya aku berlindung pada 
Tuhanku dan Tuhan kamu dari tindakan kamu hendak 
merejamkanku (20). Dan andainya kamu tidak mahu 


Ayat-ayat ini membawa berbagai-bagai babak kisah 
Fir'aun secara ringkas supaya sampai kepada babak 
yang hampir tamat. Dan apabila ujian itu sampai 
kepada penghabisannya dan Nabi Musa a.s. sedar 
bahawa kaum ir'aun tidak akan beriman, tidak akan 
menyahut da'wahnya dan tidak akan berdamai dan 
tidak akan memencilkan diri darinya, dan apabila jelas 
kepada beliau bahawa dosa dan kejahatan mereka 
bertunjang begitu mendalam dalam jiwa mereka dan 
tidak ada harapan mereka akan meninggalkannya, 
maka ketika itu beliau pun kembali mengadu kepada 
Tuhannya dan tempat perlindungannya yang akhir: 



"Kemudian dia (Musa) berdo'a kepada Tuhannya: 
Sesungguhnya mereka adalah satu kaum yang berdosa."(22) 


Apakah daya bagi seseorang Rasul selain dari 
kembali mengemukakan hasil pencapaiannya kepada 


4 Di sana ada satu pentafsiran yang lain bagi ayat " iU* <jl 
M" iaitu dengan makna "serahkan kepada aku hamba-hamba 
Allah iaitu Bani Israel, yakni serahkan mereka kepadaku dan 
janganlah kamu tahan mereka untuk menyeksa mereka" 
maknanya sama dengan ayat Vj J-Sl j+\ j* \u* J~»jl c>l" 
Hantarkanlah Bani Israel bersama kami dan janganlah engkau 
seksa mereka. 

Tuhannya dan menyerahkan kepada-Nya supaya 
bertindak mengikut kehendak iradat-Nya? 


Musa a.s. telah menerima jawapan Aliah yang 
mengakui benarnya perkataan beliau mengenai kaum 

Fir'aun Ya, memang benar mereka adalah satu 

kaum yang berdosa. 



^ t' 







"(Kemudian Allah memerintah): Bawalah keluar hamba- 
hamba-Ku itu di waktu malam. Sesungguhnya kamu akan 
dikejar (23). Dan tinggalkan laut (yang terbelah) itu dalam 
keadaan tenang. Sesungguhnya mereka adalah tentera- 
tentera yang akan ditenggelamkan. "(24) 


Ayat ini mengulangi kembali pemandangan Musa 
a.s. membawa hamba-hamba Allah Bani Israel keluar 
di waktu malam secara diam-diam tanpa dilihat dan 
diketahui oleh mata-mata gelap Fir'aun dan Fir'aun 
sendiri. 

"Dan tinggalkan laut (yang terbelah itu) dalam keadaan 
tenang "(24) 


yakni Allah Ta'ala menyuruh Musa dan kaumnya 
melalui laut dan membiarkan laut yang terbelah itu 
berada dalam keadaan yang tenang seperti keadaan 
yang dilalui oleh dia dan kaumnya, untuk menarik 
Fir'aun dan bala tenteranya mengejar mereka supaya 
terlaksanalah perencanaan Ilahi terhadap mereka: 


".....Sesungguhnya mereka adalah tentera-tentera yang akan 
ditenggelamkan. "(24) 


Demikianlah terlaksananya perencanaan Allah 
melalui sebab-sebab yang zahir dan sebab-sebab itu 
sendiri merupakan sebahagian dari perencanaan yang 
telah ditetapkan itu. 


kembali dan dia tidak mampu mempertahankannya 
dari kemusnahan dan tiada seorang pun yang 
bersedih meratapi nasibnya yang malang: 



"Alangkah banyaknya kebun-kebun dan matair-matair yang 
ditinggalkan mereka (25). Dan ladang-ladang tanaman dan 
kedudukan yang tinggi (26). Dan ni'matyang telah dini'mati 
mereka dengan penuh kemewahan (27). Demikianlah 
(balasan mereka) dan Kami jadikan ni'mat-ni'mat itu warisan 
kepada satu kaum yang lain (28). Mereka tidak ditangisi 
langit dan bumi dan mereka juga tidak diberi tempoh. "(29) 

Pemandangan itu dimulakan dengan gambaran 
ni'mat-ni'mat kesenangan yang dini'mati mereka iaitu 
taman-taman, matair-matair, aneka tanaman, 
kedudukan yang tinggi yang dipandang terhormat 
dan mulia, dan aneka ni'mat yang dirasakan mereka 
dengan penuh kesukaan dan keriangan. 

Kemudian seluruh ni'mat itu dicabutkan dari 
mereka dan diwarisi pula oleh satu kaum yang lain. Di 
dalam ayat yang lain Allah berfirman: 



"Demikianlah (balasan terhadap mereka) dan Kami 
jadikannya warisan Bani Israel. " 

(Surah asy-Syu'ara: 59) 


Ayat ini memerikan cerita tenggelamnya Fir'aun di 
dalam laut dengan ringkas dengan hanya 

menggunakan satu ungkapan tegas yang pasti 
berlaku: 

"Sesungguhnya mereka adalah tentera-tentera yang akan 
ditenggelamkan. "(24) 

Kemudian diiringi dengan ulasan yang 

membayangkan kehinaan Fir'aun dan pembesar- 
pembesarnya yang zalim dan angkuh di sisi Allah dan 
di sisi alam al-wujud, di mana dia berlagak sombong, 
dita'ati dan dipatuhi oleh pembesar-pembesar dan 
kaumnya yang terpesona dengan kebesarannya, 
sedangkan dia satu makhluk yang terlalu kecil untuk 
dirasakan oleh alam al-wujud. Segala ni'mat 
kesenangan dan kebesarannya telah dirampas 


Kaum Bani Israel bukanlah mewarisi kerajaan Fir'aun 
itu sendiri, tetapi mereka mewarisi satu kerajaan yang 
lain yang sama sepertinya di sebuah negeri yang lain. 
Jadi, yang dimaksudkan dengan warisan di sini ialah 
warisan kerajaan dan ni'mat yang serupa dengan 
kerajaan dan ni'mat yang telah hilang dari Fir'aun dan 
pembesar-pembesarnya, kemudian kerajaan yang 
seperti itu diwarisi oleh Bani Israel. 

Kemudian apakah yang telah berlaku? Manusia- 
manusia yang zalim dan pelampau yang dihormati 
dan ditakuti oleh semua orang itu telah hilang 
musnah dari bumi. Mereka semua telah hilang 
musnah dan tiada seorang pun yang merasa sedih 
atas kehilangan dan kemusnahan mereka, langit dan 
bumi tidak merasakan kewujudan mereka dan mereka 
tidak diberi apa-apa tempoh lagi apabila tibanya sa'at 
yang dijanjikan: 

"Mereka tidak ditangisi iangit dan bumi dan mereka juga 
tidak diberi tempoh."(29) 


Ungkapan ini memberi bayangan kehinaan dan 
bayangan mereka tidak dihiraukan orang. Manusia- 
manusia pelampau yang angkuh itu tidak dihiraukan 
oleh sesiapa pun sama ada di bumi atau di langit dan 
tidak didukacitakan oleh sesiapapun baik di bumi 
mahupun di langit. Mereka hilang seperti hilangnya 
semut-semut, sedangkan dahulunya mereka 
bermaharajalela di bumi memijak manusia dengan 
kasut-kasut mereka. Mereka hilang musnah tanpa 
didukacitakan. Seluruh alam buana membencikan 
mereka kerana memilih jalan yang terpisah darinya. 
Alam buana beriman kepada Allah, sedangkan 
mereka mengingkarkannya. Mereka adalah roh-roh 
jahat yang terbuang dari alam buana ini walaupun 
mereka hidup di dalamnya. 


Andainya manusia pelampau yang bermaharajalela 
di bumi ini tahu saranan-saranan dan bayangan- 
bayangan yang terkandung di dalam ungkapan ayat 
ini tentulah mereka sedar betapa hinanya kedudukan 
mereka di sisi Allah dan di sisi alam al-wujud ini dan 
tentulah mereka insaf bahawa mereka hidup 
terbuang di alam ini, hidup terputus dari alam buana 
kerana putusnya tali ikatan iman. 


Dan di sebelah pemandangan itu ditayangkan pula 
pemandangan orang-orang yang mendapat ni'mat- 
ni'mat keselamatan, penghormatan dan pemilihan 
Ilahi: 

"Dan sesungguhnya Kami telah menyelamatkan Bani Israel 
dari 'azab yang amat menghinakan (30). laitu penindasan 
dari Fir'aun. Sesungguhnya dia seorang yang takbur dari 
golongan manusia yang pelampau (31). Dan sesungguhnya 
Kami telah memilih mereka mengikut ilmu Kami di atas 
bangsa-bangsa yang lain (32). Dan Kami kurniakan mereka 
berbagai-bagai mu'jizat-mu'jizat yang mengandungi ujian 
yang nyata."(33) 


Di sini disebut ni'mat keselamatan Bani Israel dari 
'azab "yang amat menghinakan", iaitu selaras 
dengan kehinaan yang telah menimpa kaum Fir'aun 
yang amat zalim dan takbur itu pada akhir hidup 


mereka: 




"laitu penindasan dari Fir'aun. Sesungguhnya dia seorang 
yang takbur dari golongan manusia yang pelampau. "(3 1) 


Kemudian Al-Qur'an menyebut tentang pemilihan 
Allah yang telah memilih Bani Israel dengan ilmu 
pengetahuannya yang mengetahui hakikat mereka 
dan baik buruk mereka. Allah telah mengutamakan 
mereka dari umat-umat yang lain di zaman mereka, 
kerana Allah mengetahui bahawa mereka adalah 
umat yang paling baik di zaman itu dan paling layak 
dipilih dan dilantik untuk memegang teraju khilafah 
walaupun di sana terdapat kisah-kisah 
penyelewengan dan putar belit yang telah diceritakan 
oleh Al-Qur'an mengenai mereka. Ini menunjukkan 
bahawa pemilihan Allah yang telah memilih dan 
menolong mereka ialah mungkin kerana mereka 
merupakan satu umat yang paling baik di zaman 
mereka walaupun mereka belum lagi sampai ke tahap 
keimanan yang tinggi, memandangkan wujudnya 
kepimpinan di kalangan mereka, iaitu kepimpinan 
yang lurus yang membawa mereka kepada Allah. 



"Dan Kami kurniakan mereka berbagai-bagai mu'jizat- 
mu'jizat yang mengandungi ujian-ujian yang nyata. "(33) 


Mereka telah diuji dengan mu'jizat-mu'jizat ini dan 
apabila tamat ujian itu dan apabila selesai tempoh 
mereka memegang teraju khilafah, maka Allah 
menyeksakan mereka pula dengan sebab 
penyelewengan dan putar belit yang dilakukan 
mereka dan dengan sebab kegagalan mereka dalam 
ujian-ujian itu, maka Allah jadikan mereka satu umat 
yang hidup kucar-kacir dan berselerak di merata 
negeri dan menerapkan mereka dengan sifat-sifat dan 
keadaan yang hina-dina. Allah memberi amaran 
bahawa mereka akan kembali hidup terseksa, dan 
berselerak di sana sini setiap kali mereka bertindak 
zalim di bumi ini hingga hari Qiamat. 

****** 

(Pentafsiran ayat-ayat 34 - 42) 

Setelah menjelajah melihat kebinasaan Fir'aun dan 
kuncu-kuncunya, melihat keselamatan Musa dan 
kaumnya dan melihat mereka diuji dengan berbagai- 
bagai mu'jizat selepas mereka ditindas oleh Fir'aun, 
maka Ai-Qur'an kembali pula memperkatakan 
tentang sikap kaum Musyrikin terhadap persoalan 
kebangkitan selepas mati, iaitu keraguan dan 
keingkaran mereka terhadapnya, la kembali 
membicarakannya semula untuk menghubungkan 
persoalan kebangkitan itu dengan pelan pembinaan 
dan penciptaan alam buana yang dilandaskan di atas 
iunas kebenaran dan keseriusan yang memerlukan 
kepada wujudnya kebangkitan semula selepas mati: 

"Sesungguhnya mereka (kaum Musyrikin) berkata (34). 
Sesungguhnya kematian itu tidak lain melainkan hanya 
kematian kita yang pertama dan kita tidak akan 
dibangkitkan lagi (35). Bawalah kembali datuk nenek kami 
jika kamu benar (36). Apakah mereka (kaum Musyrikin) lebih 
baik atau kaum Tubba' dan kaum-kaum sebelum mereka , 
yang telah Kami membinasakan mereka. Sesungguhnya 
mereka adalah orang-orang yang berdosa (37). Dan Kami 
tidak ciptakan langit dan bumi dan kejadian-kejadian di 
antara keduanya dengan tujuan bermain-main (38). Kami 
tidak menciptakan kedua-duanya melainkan dengan lunas 
kebenaran , tetapi kebanyakan mereka tidak mengetahui 
(39). Sesungguhnya hari keputusan (Qiamat) itulah masa 
yang ditetapkan kepada seluruh mereka (40). laitu hari 
seorang teman yang rapat tidak dapat memberi apa-apa 
faedah kepada seorang teman rapat yang lain dan mereka 
tidak akan diberi pertolongan (41). Kecuali mereka yang 
telah dirahmati Allah. Sesungguhnya Dia Maha Perkasa dan 
Maha Pengasih. "(42) 

Pendirian Kaum Musyrikin Terhadap Persoalan 
Kebangkitan Selepas Mati Dan Hikmahnya 

Maksudnya, kaum Musyrikin Arab itu berkata: 
Kematian yang akan kita alaminya itu hanya sekali 
sahaja dan selepas itu tiada hayat yang baru dan tiada 
kebangkitan semula selepas mati. Mereka namakan 
mati di dunia ini sebagai "kematian yang pertama" 
yakni kematian sebelum atau terdahulu dari masa 
yang dijanjikan untuk kebangkitan. Mereka 
mengemukakan alasan untuk membuktikan bahawa 
kematian itu ialah kematian sekali di dunia ini sahaja 
dan selepas itu tiada apa-apa lagi. Aiasan itu ialah 
datuk nenek moyang mereka telah pun mati dan 
pergi dan tiada seorang pun dari mereka kembali 
semula ke dunia ini dan tiada seorang pun yang 
dibangkitkan kembali, malah mereka menuntut 
supaya datuk nenek mereka yang telah mati itu 
dikembalikan kepada mereka jika kebangkitan semula 
selepas mati itu benar. 


Mereka lupa kepada hikmah kebangkitan semula 
itu. Mereka tidak sedar bahawa hikmah kebangkitan 
semula itu merupakan salah satu rangkaian 
perkembangan hidup manusia. Ia mempunyai hikmah 
istimewa dan matlamat yang tertentu iaitu untuk 
memberi balasan dan ganjaran kepada amalan- 
amalan yang dilakukan manusia dalam kehidupan 
dunia, dan membawa orang-orang yang patuh dan 
ta'at kepada kesudahan yang mulia. Dan langkah- 
langkah kehidupan mereka yang lurus di dunia itulah 
yang melayakkan mereka menerima kesudahan itu. 
Juga untuk membawa orang-orang yang derhaka 
kepada kesudahan yang hina. Dan langkah-langkah 
kehidupan mereka yang menjerumuskan mereka 
dalam lumpur yang kotor di dunia itulah yang 
melayakkan mereka menerima kesudahan itu. Hikmah 
yang sedemikian itu memerlukan kepada kebangkitan 
semula setelah tamatnya seluruh peringkat kehidupan 
di dunia. Hikmah itu juga menolak bahawa persoalan 
kebangkitan semula itu merupakan satu persoalan 
main-mainan yang dilakukan untuk memenuhi 
keinginan seseorang atau sekumpulan manusia yang 
tertentu supaya mereka mempercayai hari 
kebangkitan itu, kerana keimanan mereka tidak 
sempurna melainkan apabila mereka mengakui 
kebenarannya walaupun mereka tidak nampak, 
kerana ia adalah satu persoalan yang benar yang 
diterangkan oleh para rasul. Persoalan ini memerlukan 
usaha berfikir dan meneliti tabi'at hidup ini, juga 
berfikir dan meneliti hikmah kebijaksanaan Allah yang 
menciptakan segala sesuatu itu di atas asas hikmah. 
Penelitian ini sahaja sudah cukup untuk membawa 
mereka beriman kepada hari Akhirat dan kepada 
kebangkitan semula. 

Sebelum mengarah kaum Musyrikin supaya berfikir 
dan meneliti penciptaan alam buana itu sendiri, AI- 
Qur'an menyentuh hati mereka dengan kuat dengan 
menyebut kisah kebinasaan kaum Tubba' yang terdiri 
dari raja-raja Hemyar di Semenanjung Tanah Arab. 
Tidak syak lagi bahawa kisah ini adalah satu kisah 
yang terkenal kepada para pendengar di masa itu. 
Oleh sebab inilah Al-Qur'an menyebutkannya secara 
sepintas lalu sahaja untuk mencubit hati mereka dan 
mengingatkan mereka terhadap kesudahan 
kebinasaan yang telah menimpa kaum itu. 



"Adakah mereka (kaum Musyrikin) lebih baik atau kaum 
Tubba' dan kaum-kaum sebelum mereka, yang telah Kami 
membinasakan mereka. Sesungguhnya mereka adalah 
orang-orang yang berdosa. "(37) 

Dan di dalam bayangan kisah peringatan yang 
menakutkan hati inilah Al-Qur'an membimbing 
mereka supaya meneliti dan memperhatikan 
penciptaan langit dan bumi yang kukuh, penyusunan 

alam buana yang rapi, juga hikmah, tujuan dan 
pentadbiran Ilahi di sebalik penyusunan yang rapi itu: 





"Dan Kami tidak ciptakan langit dan bumi dan kejadian- 
kejadian di antara keduanya dengan tujuan bermain-main 
(38). Kami tidak menciptakan kedua-duanya melainkan 
dengan lunas kebenaran , tetapi kebanyakan mereka tidak 
mengetahui (39). Sesungguhnya hari keputusan (Qiamat) 
itulah masa yang ditetapkan kepada seluruh mereka (40). 
iaitu hari seorang teman yang rapat tidak dapat memberi 
apa-apa faedah kepada seseorang teman rapat yang lain dan 
mereka tidak akan diberi pertolongan (41). Kecuali mereka 
yang telah dirahmati Allah. Sesungguhnya Dia Maha Perkasa 
dan Maha Pengasih. "(42) 


Ini adalah satu isyarat yang amat seni, kerana 
hubungan di antara penciptaan langit dan bumi dan 
segala makhluk yang ada di antara keduanya dengan 
persoalan kebangkitan semula adalah satu hubungan 
yang amat halus, tetapi ia dapat difahami oleh fitrah 
manusia dengan mudah apabila dihadapkan 
bimbingan yang seperti ini kepadanya. 

Sebenarnya usaha meneliti dan memperhatikan 
rahsia-rahsia di sebalik penciptaan langit dan bumi, 
iaitu rahsia kehalusan penciptaannya, hikmah dan 
tujuan penciptaannya yang jelas, penyusunannya yang 
rapi dan begitu nyata, memperhatikan segala sesuatu 
itu diciptakan mengikut kadar dan ukuran yang tepat, 
tidak lebih dan tidak kurang, untuk memenuhi 
matlamat penciptaannya dan untuk menyempurnakan 
penyesuaiannya dengan segala sesuatu dan dengan 
alam sekitarnya, memperhatikan adanya maksud dan 
tujuan tertentu dalam penciptaan segala sesuatu 
dengan ukuran dan bentuk rupanya yang diciptakan 
Allah, memperhatikan tidak adanya unsur kebetulan 
dan kesesiaan dalam aspek sama ada kecil atau besar 
di dalam penciptaan makhluk-makhluk yang besar 

dan segala makhluk-makhluk yang kecil dan seni 

Sebenarnya penelitian dan pemerhatian yang 
sedemikian akan menimbulkan kesedaran di dalam 
hati bahawa penciptaan seluruh makhluk itu 
mempunyai maksud dan tujuan. Segala sesuatu itu 
diciptakan di atas lunas kebenaran, tiada padanya 
sebarang kebatilan. Seluruh makhluk itu ada masa 
penghabisannya yang belum lagi tiba dan masa 
penghabisannya itu bukannya berakhir dengan maut 
setelah menjalani tempoh hidup yang pendek di bumi 


ini dan alam Akhirat, dan balasan-baiasan di Akhirat 
itu merupakan suatu kepastian dari segi logik yang 
tulen bagi plan penciptaan yang bertujuan 
membangunkan hayat dan kewujudan ini. la 
merupakan suatu kepastian untuk merealisasikan 
penghabisan yang tabi'i bagi kebaikan dan kerosakan 
di dalam kehidupan dunia ini. Bakat-bakat kebaikan 
dan kerosakan ini disusun di dalam diri manusia di 
atas asas kesediaan semata-mata dan terpulanglah 
kepada manusia memperlihatkan daya usaha dan 
kemahuannya untuk memilih kebaikan atau 
kerosakan itu dan dia akan menerima balasan dari 
pemilihannya itu di akhir perjalanan hidupnya. 


Konsep penciptaan manusia dengan dua kesediaan 
ini dan konsep penolakan adanya kesesiaan dalam 
segala perbuatan dan penciptaan Allah memastikan 
bahawa manusia pastilah mempunyai matlamat hidup 
penghabisan yang tertentu setelah ia tamat hidup di 
bumi. Inilah intisari persoalan Akhirat. Oleh sebab itu 
datang pula firman Allah yang berikut setelah 
mengarah manusia meneliti dan memperhatikan 
hikmah dan tujuan Ilahi dalam penciptaan langit dan 
bumi ini. 

"Sesungguhnya hari keputusan (Qiamat) itulah masa yang 
ditetapkan kepada seluruh mereka (40). Iaitu hari seorang 
teman yang rapat tidak dapat memberi apa-apa faedah 
kepada seorang teman rapat yang lain dan mereka tidak 
akan diberi pertolongan (41). Kecuali mereka yang telah 
dirahmati Allah. Sesungguhnya Dia Maha Perkasa dan Maha 
Pengasih. "(42) 


Kedatangan ayat ini memang tabi'i dan mempunyai 
pertalian yang sangat rapat dengan ayat sebelumnya, 
kehendak hikmah memastikan bahawa di sana pasti 
ada satu hari pengadilan untuk mengadili seluruh 
manusia, untuk memuliakan kebaikan dan 
menghinakan kejahatan. Pada hari itu mereka terlepas 
dari segala sandaran yang dimiliki dalam kehidupan 
dunia dan terlepas dari segala hubungan kerabat dan 
pertalian, mereka pulang kepada Allah Pencipta 
mereka dengan seorang diri sebagaimana mereka 
mula diciptakan dan di sana mereka menerima 
balasan amalan mereka. Tiada siapa pun yang dapat 
menolong mereka dan tiada siapa pun yang kasihkan 
mereka melainkan mereka yang mendapat rahmat 
Allah Yang Maha Perkasa, Maha Kuasa, Maha 
Pengasih dan Maha Penyayang. Mereka keluar dari 
tangan qudrat Allah S.W.T. untuk beramal, kemudian 
pulang pula kepada tangan qudrat-Nya untuk 
menerima balasan. Dan masa yang terbentang di 
antara keluar dan pulang itu merupakan peluang 
untuk mereka beramal dan merupakan medan ujian 
Allah terhadap mereka. 

Demikianlah kehendak hikmah Ilahi yang terserlah 
dalam penciptaan alam buana ini dan dalam 
penciptaan langit bumi dan segala kejadian yang ada 
di antara keduanya, yang diciptakan dengan tujuan 
yang benar, juga terserlah dalam perencanaan dan 
tujuan Ilahi yang dinyatakan pada segala sesuatu di 
alam buana ini. 


****** 


(Pentafsiran ayat-ayat 43 - 57) 

Berbagai-bagai Pemandangan 'azab Dalam Neraka 
Dan Ni'mat Dalam Syurga 

Setelah menjelaskan dasar ini, Al-Qur'an 
menayangkan pula kepada mereka salah satu 
pemandangan pada hari keputusan itu, ketika mana 
orang-orang yang derhaka dan orang-orang yang 
ta'at akhirnya masing-masing mendapat balasan 'azab 
dan ni'mat. Pemandangan itu amat mengerikan 
sesuai dengan bayangan dan suasana surah yang 
amat keras itu: 


(g) 0^. 





"Sesungguhnya pokok zaqqum itu (43). Adalah makanan 
orang yang berdosa (44). la laksana keladak minyak yang 
mendidih di dalam perut (45). Seperti mendidihnya, air yang 
amat panas (46). Tangkaplah dia dan seretkanlah dia ke 
tengah Neraka Jahim. "(47) 

"Kemudian curahkan ke atas kepalanya keseksaan air yang 
amat panas (48). Rasakanlah I Sesungguhnya engkau 
seorang yang amat perkasa dan amat mulia (49). 
Sesungguhnya inilah dia 'azab yang kamu ragu-ragukannya 
(50). Sesungguhnya orang-orang yang bertaqwa itu 
ditempatkan di kediaman yang aman sentosa (51). Di taman- 
taman Syurga dan matair-matair. "(52) 





"Mereka memakai sutera yang halus dan sutera yang tebal 
dan duduk berhadap-hadapan (53). Demikianlah (balasan 
mereka) dan Kami kahwinkan mereka dengan bidadari- 
bidadari (54). Di sana mereka meminta segala macam buah- 
buahan dengan aman (55). Di sana mereka tidak merasai 
kematian melainkan kematian dunia. Dan Allah lindungkan 
mereka dari 'azab Neraka Jahim (56). Sebagai limpah kurnia 
dari Tuhanmu. Itulah keberuntungan yang amat besar. "(57) 


Pemandangan itu dimulakan dengan menayangkan 
pokok zaqqum setelah diterangkan bahawa pokok itu 
merupakan makanan untuk orang-orang yang 
berdosa. 


Tayangan itu amat mengerikan. Makanan zaqqum 
itu laksana keladak minyak yang mendidih di dalam 
perut seperti mendidihnya air yang amat panas. 
Kemudian keluarlah satu perintah tertinggi kepada 
malaikat Zabaniyyah supaya menangkap dan 
menyeretkan orang yang berdosa itu yang teiah 
berlagak angkuh terhadap Allah dan Rasul-Nya itu ke 
dalam Neraka dengan keras sesuai dengan 
"darjatnya yang mulia" 



'Tangkaplah dia dan seretkanlah dia ke tengah Neraka Jahim 
(47). Kemudian curahkan atas kepalanya keseksaan air yang 
amat panas. "(48) 


Yakni tangkap dan seretkannya dengan sekeras- 
kerasnya dan ikatkannya dengan penuh kehinaan 
kerana mereka tidak akan diberi apa-apa kehormatan 
dan keringanan dari 'azab. Dan di sana curahkan di 
atas kepalanya air yang mendidih yang membakar 
dan melecurkan. Dan di samping keseksaan- 
keseksaan itu ia dihinakan pula dengan kata-kata: 



"Rasakanlah! Sesungguhnya engkau seorang yang amat 
perkasa dan amat mulia. "(49) 


Itulah balasan orang yang amat perkasa dan mulia 
yang tidak mempunyai sebarang keperkasaan dan 
kemuliaan. Dia dahulu berlagak sombong terhadap 
Allah dan rasul-rasul. 

A' J?*' 

"Sesungguhnya inilah dia 'azab yang kamu ragu • 
ragukannya."(50) 

Kerana dahulu kamu telah meragui hari ini dan 
mempersenda-sendakannya. 

Dan ketika orang-orang ini ditangkap, diseret, 
dicurahkan air panas dan dihina di satu sudut, maka 
di sudut yang lain pula kelihatan para Muttaqin yang 
takutkan hari kebangkitan ini. Mereka ditempatkan di 
kediaman yang aman sentosa,aman damai tiada 
sebarang ketakutan dan kebimbangan, tiada 
tangkapan dan seretan dan tiada curahan air panas, 
malah mereka hidup senang lenang di dalam taman- 
taman dan matair-matair. Mereka memakai, pakaian- 
pakaian dari sutera yang halus dan sutera yang tebal. 
Mereka duduk bercakap-cakap sesama mereka 
dengan berhadapan muka di majlis-majlis mereka. 
Mereka dikahwinkan dengan bidadari-bidadari yang 
menyempurnakan keni'matan hidup mereka. Mereka 
hidup sebagai tuan rumah di dalam Syurga, mereka 
bebas meminta apa yang mereka suka: 



"Di sana mereka minta segala macam buah-buahan dengan 
aman. "(55) 

Mereka tidak menduga berakhirnya ni'mat-ni'mat 
ini, kerana di sana tiada iagi maut yang lain setelah 
mereka mengecapi maut di dunia. Ini adalah 
bertentangan dengan anggapan kaum Musyrikin yang 
berkata: 



"Sesungguhnya kematian itu tidak lain melainkan hanya 
kematian kita yang pertama dan kita tidak akan 
dibangkitkan lagi. "(35) 

Memang benar bahawa kematian itu hanya 
kematian yang pertama tetapi di sebaliknya ada 
Neraka dan Syurga. 



Dan Allah lindungkan mereka dari 'azab Neraka 

Jahim"(56) 


selaku limpah kurnia dari Aliah S.W.T., kerana 
keselamatan dari 'azab Neraka itu hanya dapat 
dicapai dengan limpah kurnia-Nya: 


© J^\ij 3 

"Sebagai limpah kurnia dari Tuhanmu. Itulah keberuntungan 
yang amat besar. "(57) 


Di manakah lagi keberuntungan yang lebih besar 
dari ini? 


****** 

(Pentafsiran ayat-ayat 58-59] 

Di bawah bayangan pemandangan yang dahsyat ini 
yang mengandungi erti yang amat mendalam dan 
berkesan, surah ini ditamatkan dengan peringatan 
kepada ni'mat risalah dan dengan ancaman terhadap 
akibat perbuatan mendustakan Rasul: 



"Sesungguhnya Kami telah permudahkan Al-Qur'an itu 
dengan bahasa ibundamu supaya mereka dapat mengambil 
peringatan (58). Tunggulah engkau. Sesungguhnya mereka 
juga sama-sama menunggu "(59) 

Ayat yang akhir ini mengintisarikan semua suasana 
dan bayangan surah ini. la adalah selaras dengan 
ayat-ayat yang pertama dan dengan garisan 
perjalanannya. Surah ini dimulakan dengan menyebut 
kitab Al-Qur'an yang diturunkan untuk memberi 
amaran dan peringatan, kemudian diiringi dengan 
penerangan tentang akibat yang menunggu para 
pendusta. 



"Ingatlah hari (Qiamat) ketika Kami menghentamkan mereka 
dengan hentaman yang paling besar. Sesungguhnya Kami 
tetap menyeksakan mereka. "(16) 

Kemudian datang pula ayat yang akhir ini 
mengingatkan mereka dengan ni'mat Allah yang 
telah memudahkan Al-Qur'an ini melalui lidah Rasul- 
Nya yang berbahasa Arab yang dapat mereka 
mengerti dan memahami tujuan-tujuannya, juga 
menakutkan mereka terhadap akibat dan nasib 
kesudahan yang buruk dalam satu ungkapan yang 
halus tetapi menggerunkan: 



"Tunggulah engkau. Sesungguhnya mereka juga sama-sama 
menunggu."(59) 


****** 


i 


